**BASKET U MOM KVARTU**

**SEKRETARIJAT ZA SPORT GLAVNOG GRADA**

-jun 2024.-



**LOKACIJA FINALNOG TURNIRA**: teren ,,Dragan Ivanović’’ u Njegoševom parku (u slučaju nepovoljnih vremenskih uslova turnir će biti održan u sali OŠ ,,Novka Ubović’’)

**DATUM ODIGRAVANJA TURNIRA**: Nedjelja 23. jun

**VRIJEME POČETKA TURNIRA**: 16:00h

**PRAVILA I PROPOZICIJE TAKMIČENJA**

Turnir se igra po FIBA 3x3 pravila, sa loptom veličine 6 predviđenom za takmičenja u basketu (isključivo sa loptama koje je obezbijedio Sekretarijat za sport).

Na takmičenju će učestvovati najboljih 12 ekipa iz kvalifikacija, podijeljenih u četiri grupe: grupe A, B, C i D. Grupe A i C igraju na košu 1, ekipe B i D na košu 2.

Ekipe učestvuju sa tri takmičara i jednom zamjenom. Ekipe imaju pravo da zamijene jednog igrača u odnosu na kvalifikacioni turnir, uz uslov da u sezoni 2023/24. nije igrao u crnogorskoj A ligi ili elitnim rangovima takmičenja u inostranstvu (osim u slučaju da ima manje od 20 ili više od 35 godina) i da nije nastupao na kvalifikacionim turnirima III izdanja Basketa u mom kvartu.

Ukoliko takmičar dobije isključenje sa utakmice zbog nedoličnog i/ili nasilnog ponašanja, suspenduje se do kraja turnira.

**Grupe su formirane voljom žrijeba**.

U grupnoj fazi igra se po sistemu ,,svako sa svakim’’. Mečevi se igraju na 10 minuta, bez zaustavljanja vremena, osim prilikom izvođenja slobodnih bacanja ili do trenutka u kojem je jedna od dvije ekipe postigla 21. poen.

U grupnoj fazi pobjeda nosi dva boda, neriješen ishod bod. Dvije prvoplasirane ekipe iz svake grupe izboriće plasman u četvrtfinale. Zatim se igraju polufinala i finale, a potom meč za treće mjesto i finale. Pobjednici turnira dobiće 1700 eura i večeru u Akademiji piva kao poklon od Montecco-a, drugoplasirana ekipa dobiće 900 eura, a trećeplasirana 600.

U slučaju istog broja poena dvije ekipe na kraju grupne faze, o prolazu u eliminacionu fazu odlučivaće njihov međusobni duel, a u slučaju da je u međusobnom duelu bilo neriješeno, odlučivaće koš razlika. U slučaju identične koš razlike, dalje ide ekipa koja je postigla više poena. U slučaju da tri ekipe imaju isti broj poena, o prolasku (ili boljem plasmanu u grupi) odlučuju:

1. međusobni dueli te tri ekipe
2. koš razlika u međusobnim duelima
3. ukupna koš razlika
4. više postignutih koševa

U slučaju identične koš razlike i istog broja postignutih poena dvije ili više ekipa, za prolaz dalje će se bacati novčić/kockica.

U eliminacionoj fazi, u slučaju neriješenog rezultata po isteku 10 minuta, igra se ,,na razliku’’ od dva poena.

Ekipe imaju pravo na jedan tajm-aut po meču.

Mečevi se igraju na dva koša: grupe A i C na košu I, grupe B i D na košu II.

Svi takmičari DUŽNI su da prije početka takmičenja delegatu pokažu identifikacioni dokument (ličnu kartu, vozačku dozvolu, pasoš...) i da potpišu dokument da na turniru nastupaju na sopstvenu odgovornost.

U slučaju nepredviđenih okolnosti, Organizator ima pravo da izmijeni raspored i sistem takmičenja.

**Program takmičenja:**

**GRUPA A (KOŠ I)**

1. Cetinje
2. Republikanci
3. Kobe

**GRUPA C (KOŠ I)**

1. G-Unit
2. Loptamo
3. Frulaši

**Satnice utakmica na košu I (grupna faza)**

16:00 Cetinje – Republikanci
16:25 G Unit – Loptamo
16:50 Cetinje – Kobe
17:15 G Unit – Frulaši
17:40 Republikanci – Kobe
18:05 Loptamo – Frulaši

**Satnice utakmica na košu II (grupna faza)**

16:00 Termosistem - Comeback
16:25 Parni valjak – Dežurni krivci
16:50 Termosistem - Limun
17:15 Parni valjak - Ernesto
17:40 Comeback - Limun
18:05 Dežurni krivci – Ernesto

18:30 **TAKMIČENJE U ŠUTU ZA TRI POENA**

Na takmičenju u šutu učestvuje igrač kojeg ekipa izabere za nadmetanje. Pravo učešća na takmičenju u šutu imaju predstavnici ekipa koje se plasiraju u četvrtfinale. Ukrštanja igrača u ovom nadmetanju su ista kao i u ekipnom četvrtfinalu.

Igrači se takmiče jedan protiv drugog na dva koša, a dalje ide onaj igrač koji prvi postigne trojke sa pet različitih pozicija.

U finalu, pobjednik će biti igrač koji prvi postigne po dvije trojke sa pet pozicija. Takmičenje se zove Who’s the one, a pobjednik osvaja smart watch Samsung Galaxy Watch5, poklon kompanije ONE.

**¼ finale**

Koš I

19:00 A1 – C2
19:25 D1 – B2

Koš II

19:00 A2 – C1
19:25 B1 – D2

19:50 Revijalni meč ‘’One Crna Gora – Organizacioni tim Basketa u mom kvartu

**POLUFINALA**

**KOŠ I**

20:00 Pobjednici A1/C2 – D1/B2

**KOŠ II**

20:00 Pobjednici A2/C1 – B1/D2

20:30 takmičenja u šutu za publiku

**III mjesto, KOŠ I**

20:45 utakmica za treće mjesto

**21:10 FINALE, KOŠ I**

MVP turnira će biti nagrađen vaučerom za trgovinu u prodavnici sportske opreme ,,Dunk shop’’ u iznosu od 200 eura.

**Ukoliko mečevi budu završavani ranije ili budu trajali duže od predviđenog, moguće su varijacije satnica odigravanja mečeva.MOLIMO SVE TAKMIČARE DA NA TEREN DOĐU POLA SATA PRIJE POČETKA TAKMIČENJA**